Gerard de Jode

Gerard de Jode (født 1509 i Nijmegen, død 1591 i Antwerpen) var en kartograf, gravør og forlegger som levde og arbeidet i Antwerpen på 1500-tallet.

Liv og virke
I 1547 ble han opptatt i Sint-Lucasgildet, og begynte som trykker og selger av trykk. Han trykket ofte verker av andre kartografer, som Gastaldis verdenskart i 1555, Jacob van Deventers kart av hertugdømmet Brabant i 1558, Ortelius' åtte kartblader over verden i 1564, og kart av Bartholomeus Musinus og Fernando Alvares Seco.
Hans mest fremstående verk var tobindsatlaset Speculum Orbis Terrarum, utgitt i 1578. Det var ment å konkurrere med et annet atlas, Theatrum Orbis Terrarum av Abraham Ortelius, utgitt åtte år tidligere i 1570. Det konkurrerende atlaset var imidlertid blitt så puopulært da han til slutt kunne utgi sitt eget at hans egen versjon aldri solgte unna særlig godt, til tross for dets utmerkede ry. Bare om lag et dusin eksemplarer har overlevd til ettertiden.

Gerard de Jode la planer for en utvidet utgave, men var ikke blitt ferdig med den da han døde i 1591.  Hans sønn Cornelis de Jode overtok, og publiserte Speculum Orbis Terrae i 1593. Men det gikk heller ikke særlig godt salg. Forskere anser at mange av de Jodes kart var overlegne av kvalitet sammenlignet med  Ortelius, både i detaljer og i stil.

Under utarbeidelsen av sitt verdenskart, HEMISPHERIUM AB ÆQUINOCTIALI LINEA, AD CIRCULUM POLI ANTARCTICI, publisert i 1593, var Gerard de Jode sterkt influert av Guillaume Postels polarplanisfere av 1581, Polo aptata Nova Charta Universi.Rodney W. Shirley, The Mapping of the World: Early Printed World Maps 1472-1700, Early Riverside, Conn., World Press, 2001, ss166-7, pl.122.

Gerard de Jode laget sannsynligvis en globus fra Antwerpen som også var influert av Guillaume Postels kosmologiske tanker.Bibliothèque nationale de France, Paris, Département des Cartes et Plans, Rés. Ge AA 1255. Described in Marcel Destombes, “An Antwerp unicum: an unpublished terrestrial globe of the 16th century in the Bibliothèque Nationale, Paris”, in Gunter Schilder, Peter van der Krogt, Steven de Clercq (eds.), Marcel Destombes, 1905-1983: Selected Contributions to the History of Cartography and Scientific Instruments, Utrecht and Paris, HES Publishers and A.G. Nizet, 1987, HES Studies in the History of Cartography and Scientific Instruments, Vol.3, ss.337-343, s.348.

Referanser

Eksterne lenker


Kategori:Nederlandske kartografer
Kategori:Gravører
Kategori:Personer fra Nijmegen